**POZIV NA DOSTAVU PONUDE**

**ZA NABAVU USLUGA CATERINGA ZA VRIJEME MANIFESTACIJA U ORGANIZACIJI GOSPODARSKOG CENTRA OSJEČKO-BARANJSKE ŽUPANIJE d.o.o.**

**CPV 55520000-1**

**Evidencijski broj nabave JN-US-7/25**

Osijek, siječanj 2025.

Temeljem Pravilnika o jednostavnoj nabavi objavljenog na internetskim stranicama tvrtke Gospodarski centar Osječko-baranjske županije d.o.o., [www.gospodarskicentarobz.hr](http://www.gospodarskicentarobz.hr), molimo dostavu ponude sukladno slijedećim podacima:

1. **OPĆI PODATCI**

1. Podatci o naručitelju

Naziv: Gospodarski centar Osječko-baranjske županije d.o.o.

Sjedište: Gospodarska zona 10, Osijek

OIB: 30761828384

Telefon: 031/411-467

URL: https://gospodarskicentarobz.hr/

2. Osoba zadužena za kontakt:

Kontakt: Maja Stanković

Telefon: 031/411-471

E-mail: maja.stankovic@gospodarskicentarobz.hr

3. Popis gospodarskih subjekata s kojima je naručitelj u sukobu interesa u smislu članka 76. Zakona o javnoj nabavi:

Sukladno odredbi članka 80. stavka 2. točke 1. Zakona o javnoj nabavi (“Narodne novine” broj 120/16.) Gospodarski centar Osječko-baranjske županije d.o.o. kao javni naručitelj objavljuje da je u sukobu interesa, u smislu odredbe članka 76. stavka 1 te članka 77. Zakona o javnoj nabavi, sa sljedećim gospodarskim subjektom:

ITD Consulting j.d.o.o., Vratnička 82, Osijek, OIB: 37298148332

4. Komunikacija s gospodarskim subjektima

Gospodarski subjekti mogu zahtijevati dodatne informacije, objašnjenja ili izmjene u vezi s pozivom za podnošenje ponuda tijekom roka za dostavu ponuda.

Ukoliko tijekom postupka jednostavne nabave dođe do bilo kakve izmjene i/ili dopune one će biti dostavljene na isti način kao i poziv za podnošenje ponuda.

1. **PODATCI O POSTUPKU I PREDMETU NABAVE**

5. Vrsta postupka javne nabave:

Jednostavna nabava u skladu s člankom 15. Zakona o javnoj nabavi (NN 120/16 i 114/22).

6. Naziv predmeta nabave:

Usluga cateringa za manifestacije u organizaciji Gospodarskog centra Osječko-baranjske županije d.o.o.

7. Evidencijski broj nabave:

JN-US-7/25

8. Procijenjena vrijednost nabave:

12.000,00 eura bez PDV-a.

9. Način realizacije nabave:

Po provedenom postupku jednostavne nabave sklopit će okvirni sporazum, sukladno propisanim uvjetima iz ove dokumentacije za nadmetanje i odabrane ponude.

10. Opis i količina predmeta nabave:

Predmet nabave su usluge cateringa za događanja u organizaciji Gospodarskog centra Osječko-baranjske županije d.o.o., CPV predmeta nabave 55520000-1, koje podrazumijevaju slijedeće poslove:

* dovoz jela i pića na lokaciju Naručitelja - Gospodarski centar, Gospodarska zona 10, Osijek
* komplet pribora za jelo
* sitan inventar
* stolove za posluživanje hrane, stolnjak i bordure
* dostava i odvoz nečistog posuđa
* posluživanje jela i pića za vrijeme trajanja događanja.

Predviđeno vrijeme rada u trajanju od 4-5 sati po događanju podrazumijeva postavljanje stolova, serviranje hrane i pića prije početka te posluživanje za vrijeme događanja.

Potrebno je osigurati jednog konobara na 20 osoba.

Usluge cateringa po rasporedu obuhvaćaju **okvirno 6** događanja, kako slijedi:

* 4 događanja – broj osoba po događanju je 100 – **Menu 1**
* 1 događanje – broj osoba po događanju je 50 **– Menu 1**
* 1 događanje – broj osoba po događanju je 100 **– Menu 2**

Ponuditelj dostavlja Naručitelju ponudu za **okvirno 6 događanja** s brojem osoba sukladno Troškovniku (prilogu 2.).

Izabrani ponuditelj dužan je prije svakog događanja na zahtjev Naručitelja dostaviti ponudu s tri Menu-a, iz dolje navedene tablice, od kojih će Naručitelj odabrati Menu za traženo događanje.

Ponuditelj je dužan u ponudu Menu-a uvrstiti sve vrste jela navedene u tablici, dok se ponuda jela unutar svake pojedine vrste daje na izbor ponuditelju.

|  |  |  |  |  |
| --- | --- | --- | --- | --- |
| **Vrsta jela** | **Opis** | **Mjerna jedinica** | **Normativ po osobi** | **Menu** |
| Suhomesnati proizvodi | Šunka, kulen, suhi vrat, kulenova seka, slanina | porcija | 0,20 kg | Menu 1 |
| Sir | Lepeza sireva s voćem i orašastim plodovima (kravlji sir, ovčji sir, kozji sir, sir s plemenitom plijesni) | porcija | 0,10 kg | Menu 1 |
| Finger food | - Kanapei (pršut, kulen, losos, gorgonzola, tuna, sir, salama, piletina)  - Bruschete (šunka, sir, šampinjoni, rajčica, tuna) | porcija | 2 kom | Menu 2 |
| Topla jela | - Panirana jela (piletina, puretina, svinjetina),  - Jela od mljevenog mesa (piletina, puretina, svinjetina, junetina)  - Jela s roštilja (piletina, puretina, svinjetina)  - Tjestenina razne vrste (carbonara, bolognese, s lososom, marinara, 4 vrste sira, gljive)  - Riba i morski plodovi (som, smuđ, šaran, orada, brancin, lignje, kozice, gamberi, dagnje) | porcija | 0,30 kg | Menu 1 |
| Prilozi | - Krumpir (ploške, pečeni, zapečeni s vrhnjem)  - Kroketi  - Povrće na žaru (tikvice, gljive, paprika, luk)  - Pohano povrće (cvjetača, brokula, luk, patliđan, tikvice)  - Povrće na maslacu (tikvice, cvjetača, brokula, mrkva, gljive) | porcija | 0,10 kg | Menu 1 |
| Salata | Svježa miješana sezonska salata | porcija | 0,20 kg | Menu 1 |
| Kruh i pekarski proizvodi | - Domaći kruh - razne vrste (pšenični, kukuruzni, raženi, sa sjemenkama)  - Kiflice – slane i slatke (šunka, sir, marmelada, čokolada) | Porcija  Porcija | 2 šnite  2 kom | Menu 1  Menu 2 |
| Piće | - Gazirani sokovi (Coca-cola, Fanta)  - Negazirani sokovi (jabuka, naranča)  - Voda (gazirana i negazirana)  - Kava (mlijeko, šećer) | Litra | 0,4 l  0,1 l | Menu 1  Menu 2 |
| Desert | - Sitni kolači (mađarica, medena pita, bijela pita)  - Domaće štrudle (od sira, višnje, jabuke) |  |  | Menu 1  Menu 2 |

**Okvirna količina predmeta nabave:**

Catering za 550 osoba u nekoliko termina kroz godinu. Količine i broj osoba su predviđene (okvirne) te se nalaze u troškovniku koji se nalazi u Prilogu 2. DoN. Stvarna količina na temelju okvirnog sporazuma može biti veća ili manja od predviđene (okvirne) količine pojedinih stavki troškovnika i ovisna je o potrebama Naručitelja.

Napomena: naglasak na lokalnoj hrani i proizvodima.

11. Mjesto izvršenja usluge:

Mjesto izvršenja usluge je sjedište naručitelja, zgrada Gospodarskog centra Osječko-baranjske županije, Gospodarska zona 10, 31000 Osijek.

1. **ROKOVI**

12. Datum, vrijeme, mjesto i način dostave ponuda:

Ponude moraju biti dostavljene do 20. siječnja 2025. godine do 09:00 sati.

Ponude se dostavljaju osobno, elektroničkom poštom na adresu maja.stankovic@gospodarskicentarobz.hr ili poštanskom pošiljkom na kojoj mora biti naznačeno:

- na prednjoj strani:

GOSPODARSKI CENTAR OSJEČKO-BARANJSKE ŽUPANIJE d.o.o.

GOSPODARSKA ZONA 10

31000 OSIJEK

Broj nabave: JN-US-7/25

Predmet nabave: NABAVA USLUGA CATERINGA ZA MANIFESTACIJE U ORGANIZACIJI GOSPODARSKOG CENTRA OSJEČKO-BARANJSKE ŽUPANIJE D.O.O.

'' NE OTVARAJ''

- na poleđini:

NAZIV I ADRESA PONUDITELJA

Otvaranje ponuda nije javno.

13. Rok izvršenja:

Rok pružanja usluge je 31.12.2025. godine.

14. Rok i način plaćanja:

30 dana od dana zaprimanja računa, na IBAN izvršitelja.

Sukladno Zakonu o elektroničkom izdavanju računa u javnoj nabavi, naručitelj je obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

15. Rok valjanosti ponude:

Rok valjanosti ponude je 90 dana od isteka roka za dostavu ponuda. Naručitelj će odbiti ponudu čija je opcija kraća od zahtijevane.

**IV. KRITERIJI ZA ODABIR GOSPODARSKOG SUBJEKTA (UVJETI**

**SPOSOBNOSTI)**

16. Sposobnost za obavljanje profesionalne djelatnosti:

Ponuditelj mora dokazati upis u sudski, obrtni, strukovni ili drugi odgovarajući registar u državi njegova poslovna nastana.

Kao dokaz ponuditelj dostavlja presliku izvatka iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

1. **PODATCI O PONUDI**

17. Način izrade ponude:

Gospodarski subjekt je u ponudi dužan dostaviti sljedeće:

-Popunjen Ponudbeni list s upisanom cijenom ponude, sukladno Prilogu 1. iz ovog Poziva

-Prilog 2. Troškovnik

-Prilog 3. Izjava o integritetu - ovjerena i potpisana od strane osobe ovlaštene za zastupanje gospodarskog subjekta ili osobe ovlaštene po zaposlenju (osoba koja je internim određenjima ponuditelja ovlaštena da podnosi ponudu)

18. Kriterij za odabir ponude:

Najniža cijena.

19. Jezik ponude:

Ponuda se izrađuje na hrvatskom jeziku i latiničnim pismom.

Svi dokazi priloženi ponudi moraju biti na hrvatskom jeziku te na latiničnom pismu.

Ukoliko su neki od dokumenata i dokaza traženih dokumentacijom uz poziv na nekom od stranih jezika ponuditelj je dužan dostaviti i prijevod dokumenta/dokaza na hrvatski jezik izvršenog po ovlaštenom prevoditelju.

20. Primjena propisa:

Na ovaj postupak nabave ne primjenjuje se Zakon o javnoj nabavi obzirom da se radi o nabavi usluge procijenjene vrijednosti do 26.540,00 eura.

Na postupak se primjenjuje Pravilnik o jednostavnoj nabavi objavljen na internetskim stranicama tvrtke Gospodarski centar Osječko-baranjske županije d.o.o. www.gospodarskicentarobz.hr.

Naručitelj zadržava pravo poništiti ovaj postupak nabave, odnosno ne odabrati niti jednu ponudu u bilo kojoj fazi postupka nabave.

21. Napomena:

Sve ponude koje Naručitelj primi nakon isteka roka za dostavu ponuda obilježit će se kao zakašnjele ponude i neće se razmatrati.

Naručitelj neće javno otvarati ponude.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Gospodarskim subjektima koji su sudjelovali u postupku dostavit će se Obavijest o rezultatima provedene nabave.

**PRILOG 1. - PONUDBENI LIST**

Broj ponude:\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **NAZIV I SJEDIŠTE NARUČITELJA** | **Gospodarski centar Osječko-baranjske županije d.o.o. Gospodarska zona 10, Osijek**  **OIB: 30761828384** |
| **PREDMET NABAVE** | **NABAVA USLUGA CATERINGA ZA MANIFESTACIJE U ORGANIZACIJI GOSPODARSKOG CENTRA OSJEČKO-BARANJSKE ŽUPANIJE D.O.O.**  **CPV – 55520000-1** |
| **PODATCI O PONUDITELJU** | |
| Naziv i sjedište ponuditelja |  |
| OIB ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| Broj računa |  |
| Ponuditelj je u sustavu PDV-a (zaokružiti) | DA NE |
| Adresa za dostavu pošte |  |
| Adresa e-pošte |  |
| Kontakt osoba ponuditelja |  |
| Broj telefona |  |
| **CIJENA PONUDE** | |
| Cijena ponude bez PDV-a |  |
| Iznos PDV-a ¹ |  |
| Cijena ponude s PDV-om |  |

**Rok valjanosti ponude:** 90 dana od isteka roka za dostavu ponuda.

Datum:\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe ponuditelja)

\_\_\_\_\_\_\_\_\_\_\_\_\_\_\_\_\_\_\_

¹ Ako ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom.

**PRILOG 3. – IZJAVA O INTEGRITETU**

Ovom Izjavom se obvezujemo Naručitelju i izjavljujemo da se nitko, uključujući naše direktore, uposlenike ili osobe koje nas zastupaju, a koji djeluju u naše ime s odgovarajućim ovlastima ili s našim znanjem ili dopuštenjem, nije upuštao, niti će se upuštati u bilo koje zabranjeno djelovanje (kako je definirano u daljnjem tekstu) u vezi s postupkom javne/jednostavne nabave ili izvršenjem ugovora o izvođenju radova ili isporuci robe i usluga (u daljnjem tekstu ''Ugovor).

Obvezujemo se da ćemo Naručitelja obavijestiti o svakom slučaju kad o zabranjenom djelovanju u sklopu naše organizacije dozna bilo koja osoba odgovorna za poštivanje ove Izjave.

U slučaju da naša ponuda bude prihvaćena, za trajanja postupka javne/jednostavne nabave i za trajanja Ugovora imenovati ćemo i nastojati u službi zadržati osobu koja će Naručitelju biti u razumnoj mjeri prihvatljiva i kojoj će imati potpun i neposredan pristup, osobu kojoj je dužnost i koja raspolaže potrebnim ovlastima da osigura poštivanje ove Izjave.

U slučaju da su direktor, uposlenik ili osoba koja nas zastupa, u smislu kako je navedeno, bili osuđeni na bilo kojem sudu zbog kaznenog djela koje uključuje zabranjeno djelovanje u vezi s bilo kojim postupkom javne/jednostavne nabave ili izvođenjem radova odnosno isporukom robe ili usluga u razdoblju od pet godina do potpisivanja ove Izjave, ili (i) da je bilo koji direktor, uposlenik ili osoba koja nas zastupa dobio otkaz ili dao ostavku na bilo koje mjesto zbog umiješanosti u bilo koje zabranjeno djelovanje, posebno ćemo navesti podatke o presudi, otkazu ili ostavci, zajedno s pojedinostima o poduzetim ili namjeravanim mjerama kako bismo osigurali da se ni tvrtka, niti bilo koji od naših direktora, uposlenika ili osoba koje nas zastupaju ne upusti u bilo koje zabranjeno djelovanje u vezi s Ugovorom.

Suglasni smo s provedbom revizije cijelog postupka od strane neovisnih stručnjaka i prihvaćamo odgovornost i sankcije (ugovorne kazne, bezuvjetni raskid ugovora) ukoliko se krše navedena pravila.

U smislu ove Izjave:

• NARUČITELJ – Gospodarski centar Osječko-baranjske županije d.o.o..

• ZABRANJENO DJELOVANJE – čin korumpiranog djelovanja ili djelovanja s ciljem prevare.

• KORUMPIRANO DJELOVANJE – ponuda, davanje ili obećanje bilo koje neprilične prednosti kako bi se utjecalo na djelovanje javnog dužnosnika, odnosno prijetnja tjelesnim ozljedama toj osobi, prijetnja njegovu zaposlenju, imovini, pravima ili ugledu u vezi s bilo kojim postupkom javne nabave/jednostavne nabave, ili pri izvršenju ugovora, ponude, davanja ili obećanja s ciljem da bilo koja osoba nedolično dobije ili zadrži posao, odnosno stekne bilo koju nedoličnu prednost u poslovanju.

• DJELOVANJE S CILJEM PREVARE – davanje lažnih izjava ili čin prikrivanja kojemu je namjera, ili koje naginje tomu da nedolično utječe na postupak javne nabave/jednostavne nabave ili izvršenje ugovora na štetu nositelja projekta, odnosno djelovanje s ciljem uspostave cijena ponuda na nekonkurentnoj razini te ono koje nositelju projekta onemogućava prednosti poštene i otvorene konkurencije, a to uključuje dogovorno djelovanje (bilo prije ili nakon podnošenja ponuda) između ponuditelja ili između ponuditelja i predstavnika Naručitelja.

PONUDITELJ (pečat, ime i prezime, potpis odgovorne osobe)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_